Diari Oficial de la Generalitat Valenciana


Sumari del DOGV 4432, del 04-02-2003 (2003/806)

ACORD de 25 d'abril de 2002, de la Comissió Territorial d'Urbanisme d'Alacant, relatiu a la modificació puntual núm. 18 de les Normes Subsidiàries de Mutxamel.
---------------------------------------------------------------------------------------------------------------------------------------------------------------

### Dades del document

Número de DOGV
:   4432

Data del DOGV
:   04-02-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/806


Data del document
:   25-04-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Mutxamel
    * pla d'urbanisme

ACORD de 25 d'abril de 2002, de la Comissió Territorial d'Urbanisme d'Alacant, relatiu a la modificació puntual núm. 18 de les Normes Subsidiàries de Mutxamel. [2003/806]
  
Vist l'expedient de referència i sobre la base dels antecedents i de les consideracions següents:
  
Antecedents de fet
  
Primer
  
El projecte es va sotmetre a informació pública durant un mes per mitjà d'Acord plenari de l'Ajuntament, del dia 21 de març de 2001, i es publica l'anunci en el Diari Oficial de la Generalitat Valenciana, de 30 de març de 2001, i en el diari Información, el dia 9 d'abril del mateix any. Durant el pertinent període d'exposició pública, es va presentar una al·legació que va ser desestimada. La modificació es va aprovar provisionalment pel mateix òrgan, amb data 31 de juliol de 2001.
  
Segon
  
La documentació està integrada per memòria informativa i justificativa i plans d'estat actual i de modificació proposada.
  
Tercer
  
L'objecte de la modificació proposada és el canvi de qualificació, en l'àmbit del sòl urbà, de l'illa compresa entre els carrers de la séquia, Vicent Martínez Morellà i Ausiàs March, destinat a Zona 2.Eixample en les Normes Subsidiàries de Planejament Municipal i Homologació a la LRAU, per a destinar-la a zona verda pública, pertanyent a la xàrcia secundària.
  
Quant a la justificació de la conveniència i oportunitat de la modificació, el document es referix al fet que, la nova solució proposada de qualificar de zona verda pública, que en el planejament vigent és un terreny edificable, és una millora del sistema d'espais lliures existent en el nucli urbà, tan escassos sempre en la ciutat, que sense desvirtuar les opcions bàsiques de l'ordenació originària, cobrix i complix, amb major qualitat i eficàcia, les necessitats i els objectius prevists en el pla; esta nova qualificació d'espai lliure públic de l'illa suposarà una millora per al benestar de la població que habita en el seu entorn, es complixen i s'amplien els estàndards de qualitat de l'ordenació urbanística. L'anterior sense perjuí de les indemnitzacions legals procedents als peticionaris de llicències sol·licitades amb anterioritat a la suspensió i que, només en els casos prevists en les lleis, procediran indemnitzacions per perjuís irrogats amb motiu del canvi de planejament. I és que, tal com referix el document, «una vegada en vigor l'aprovació definitiva de l'expedient de modificació núm. 18, l'Ajuntament iniciarà expedient per a l'adquisició dels terrenys afectats, sobre la base de la valoració que, en document a banda, s'ha donat trasllat a l'òrgan municipal competent?, que en qualsevol cas s'haurà d'ajustar a allò legalment establit.
  
Consideracions tecnicojurídiques
  
Primera
  
La tramitació ha sigut de conformitat amb el que establix l'article 38, per remissió del 55.1 i concordants, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), i l'article 175 del Reglament de Planejament de la Comunitat Valenciana (RPCV), aprovat per Decret 201/1998, de 15 de desembre de 1998, del Govern Valencià.
  
Segona
  
La documentació s'estima, en línies generals, completa, en funció de les característiques del municipi i de l'objecte de la modificació, a l'efecte del compliment de l'article 27 de la LRAU.
  
Tercera
  
Les determinacions contingudes en el present expedient es consideren genèricament correctes, des del punt de vista de les exigències de política urbanística i territorial de la Generalitat, tal com s'arreplega en l'article 40 de la LRAU. No obstant això s'han de destacar les objeccions següents:
  
- Respecte a la modificació plantejada, s'ha d'assenyalar que en la proposta es qualifica la nova zona verda pública com a Àrea de Joc (AL), la qual cosa no és correcta, ja que segons determina l'article 34 del RPCV «Àrees de Joc són aquelles zones verdes confrontants a un equipament, en què es puga inscriure un cercle de 12 m de diàmetre, i han de tindre sempre 200 m2 de superfície mínima. Si no complixen eixes condicions es consideraran elements de Xàrcia Viària (RV)?. La zona verda proposada haurà de ser qualificada per tant com a Xàrcia Viària, ja que no és confrontant a cap equipament.
  
- La modificació que es proposa suposa la introducció d'una alteració puntual de les NNSS relativa a l'ordenació detallada. L'article 40 de la LRAU determina en l'apartat 2 que les resolucions autonòmiques sobre l'aprovació definitiva mai qüestionaran la interpretació de l'interés públic local formulada pel municipi des de la representativitat que li conferix la seua legitimació democràtica. Així mateix, en el preàmbul de la LRAU s'indica que esta llei atribuïx a la política municipal gestora de l'urbanisme un espai de decisió propi, en el qual els òrgans representatius de la col·lectivitat local podran apreciar l'oportunitat de les iniciatives urbanístiques que se li plantegen.
  
No obstant això que s'ha exposat, encara que la memòria justificativa es referix a la immediata iniciació de l'expedient per a l'adquisició dels terrenys i a les possibles indemnitzacions als sol·licitants de llicències, s'ha de fer constar expressament que, tant les possibles indemnitzacions a què hi haja lloc com l'adquisició dels terrenys, que s'han d'obtindre per expropiació, seran a càrrec de l'administració municipal, promotora de l'expedient
  
Quarta
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions puntuals de planejament general de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Reglament dels Òrgans Urbanístics de la Generalitat Valenciana, aprovat per Decret 77/96, de 16 d'abril, del Consell.
  
Vists els preceptes legals citats, la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, i la resta de disposicions de general i pertinent aplicació, la Comissió Territorial d'Urbanisme acorda:
  
Aprovar definitivament la modificació puntual núm. 18 del Pla General del Municipi de Mutxamel, i la seua publicació i, per tant, la seua eficàcia se supedita al fet que s'esmenen les objeccions assenyalades en la consideració tecnicojurídica tercera.
  
Així mateix, de conformitat amb el que disposen els articles 41 de la LRAU, 165.1 c) del Reglament de Planejament de la Comunitat Valenciana i 8 b) del Reglament dels Òrgans Urbanístics de la Generalitat Valenciana aprovat per Decret 77/96, de 16 d'abril, es delega en el director general d'Urbanisme i Ordenació territorial la facultat de comprovar que el citat acord es complix de forma correcta i verificat això, ordenar la publicació de l'aprovació definitiva.
  
Amb data 25 de novembre de 2002, el president de la Comissió Territorial d'Urbanisme va resoldre:
  
«Vist l'acord adoptat per la Comissió Territorial d'Urbanisme en la sessió de 25 d'abril del 2002, pel qual es va aprovar definitivament l'expedient de referència, i se supedita la seua publicació al compliment de certes condicions, així com l'informe tècnic favorable a la documentació presentada per l'Ajuntament amb data 14 de novembre de 2002, que complix en tots els seus punts el referit acord de la Comissió, resolc:
  
Ordenar la immediata publicació del referit acord d'aprovació definitiva en el Diari Oficial de la Generalitat Valenciana, a l'efecte de la seua entrada en vigor, de conformitat amb el que disposa l'article 59, apartats 2 i 4, de la Llei 6/94, de 15 de novembre, de la Generalitat Valenciana Reguladora de l'Activitat Urbanística. La publicació de l'aprovació definitiva excusa la seua notificació individualitzada?.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.
  
Alacant, 25 d'abril de 2002.- El secretari de la Comissió Territorial d'Urbanisme. PA, el cap de la Secció de Planejament: Juan Frasés Juan.